cyanic-selkie/wikianc huggingface dataset:
Μπενίν
Ανεξαρτησία
Οι Γάλλοι δεν μπόρεσαν ποτέ να παγιώσουν την κυριαρχία τους ως αποικιοκράτες, καθώς οι ιθαγενείς συχνά εξεγείρονταν με σκοπό την ανεξαρτησία. Το 1946 η Δαχομέη απέκτησε αυτοδιοίκηση και το 1958 έγινε αυτόνομη δημοκρατία υπό γαλλική προστασία. Τελικά, η χώρα έγινε ανεξάρτητη την 1η Αυγούστου του 1960.
Τα πρώτα 12 χρόνια του νεοσύστατου κράτους χαρακτηρίστηκαν από εθνοτικές συγκρούσεις και περίοδο αναταραχών. Ο γαλλόφιλος πρώτος Πρόεδρος Ιμπέρ Μαγκά ανατράπηκε σε στρατιωτικό πραξικόπημα, το 1963. Ακολούθησαν εμφύλιες συγκρούσεις και πολιτική αστάθεια, με πρωταγωνιστές το Σουρού Απιτί και τον Ζιστέν Αχομαντεγκμπέ-Τομετέν. Μαζί με τον Μαγκά, ο καθένας από αυτούς εκπροσωπούσε μια διαφορετική περιοχή και εθνοτική ομάδα στο κράτος. Οι τρεις τους συμφώνησαν στο σχηματισμό προεδρικού συμβουλίου έπειτα από τις βίαιες εκλογές του 1970.
Το Προεδρικό Συμβούλιο κυβέρνησε ως το πραξικόπημα του 1972, που οδήγησε στην ανατροπή του και στην κατάληψη της εξουσίας από το Συνταγματάρχη Ματιέ Κερεκού. Ο τελευταίος εγκαθίδρυσε μαρξιστική κυβέρνηση υπό τον έλεγχο του Επαναστατικού Στρατιωτικού Συμβουλίου (CNR). Το 1975 προχώρησε στη μετονομασία της χώρας σε Λαϊκή Δημοκρατία του Μπενίν και το 1979 το στρατιωτικό συμβούλιο διαλύθηκε και διεξήχθησαν εκλογές. Κυρίαρχη πολιτική δύναμη ήταν για αρκετά χρόνια το Κόμμα της Λαϊκής Επανάστασης του Μπενίν, το οποίο στις εκλογές του 1984 συγκέντρωσε το 98% των ψήφων. Ως τα τέλη της δεκαετίας του '80 ο Κερέκου εγκατέλειψε το μαρξιστικό σύστημα διακυβέρνησης έπειτα από την οικονομική κρίση και επανέφερε το καπιταλιστικό σύστημα με Κοινοβούλιο. Το 1988 αντιμετώπισε με επιτυχία απόπειρα πραξικοπήματος. Το 1990 συγκλήθηκε εθνική συνδιάσκεψη των «ενεργών δυνάμεων του έθνους» και συζητήθηκαν οι αλλαγές που απαιτούνταν και η σύνταξη νέου Συντάγματος. Ορίστηκε ένα ανώτατο συμβούλιο της δημοκρατίας, με συμμετοχή όλων των πρώην Προέδρων και αποφασίστηκε η μετονομασία του κράτους σε Δημοκρατία του Μπενίν. Παράλληλα, χορηγήθηκε αμνηστία σε όλους τους πολιτικούς κρατουμένους.
Το 1991 ο Κερέκου ηττήθηκε στις προεδρικές εκλογές από το Νισεφόρ Σολιό, πρώην αξιωματούχο της Παγκόσμιας Τράπεζας, και έγινε ο πρώτος έγχρωμος Αφρικανός Πρόεδρος που παραιτήθηκε από το αξίωμά του έπειτα από εκλογές. Ο Κερέκου επέστρεψε στην εξουσία το 1996, καθώς νίκησε στις εκλογές εκείνης της χρονιάς. Στη θητεία του αυτή μερίμνησε για την εξομάλυνση των σχέσεων με το γειτονικό Τόγκο. Το 2001 επανεξελέγη σε σχεδόν αμφίρροπες εκλογές, στις οποίες οι αντίπαλοί του έκαναν λόγο για παρατυπίες.
Στις 5 Μαρτίου του 2006 διεξήχθησαν προεδρικές εκλογές, που θεωρήθηκαν γενικά ελεύθερες και δίκαιες. Στο δεύτερο γύρο στις 19 Μαρτίου αναμετρήθηκαν οι νικητές του πρώτου γύρου, ο Γιαγί Μπονί και ο Αντριέν Ουνγκμπετζί. Ο Μπονί κέρδισε τις εκλογές και ορκίστηκε Πρόεδρος στις 6 Απριλίου του 2006.
Τον Φεβρουάριο του 2008 ο τότε Αμερικανός Πρόεδρος Τζωρτζ Μπους επισκέφθηκε το Μπενίν (στις 16 Φεβρουαρίου). Η μικρή στάση του Μπους στο πλαίσιο περιοδείας του στην Αφρική ήταν η πρώτη επίσκεψη σημαίνοντος ηγέτη στο μικρό αφρικανικό κράτος. Ο πρόεδρος Μπονί ευχαρίστησε τον Αμερικανό ομόλογό του για την παροχή οικονομικής βοήθειας από τις ΗΠΑ και του απένειμε το Μεγάλο Σταυρό του Εθνικού Τάγματος του Μπενίν.
Διακυβέρνηση
Το Μπενίν είναι Προεδρική Δημοκρατία, με αρχηγό Κράτους και της Κυβέρνησης τον εκάστοτε Πρόεδρο στα πλαίσια ενός πολυκομματικού συστήματος. Η εκτελεστική εξουσία ασκείται από τον Πρόεδρο, ο οποίος εκλέγεται για πενταετή θητεία από το λαό με καθολική ψηφοφορία. Η νομοθετική εξουσία ασκείται τόσο από την κυβέρνηση όσο και απο την Εθνοσυνέλευση. Η τελευταία αριθμεί 83 μέλη, τα οποία εκλέγονται κάθε 4 χρόνια με καθολική ψηφοφορία. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Η Δικαιοσύνη είναι ανεξάρτητη από την εκτελεστική και από τη νομοθετική εξουσία. Στις 30 Νοεμβρίου του 1975 η χώρα έγινε λαϊκή δημοκρατία και την 1η Μαρτίου του 1990 μετονομάστηκε σε Δημοκρατία του Μπενίν. Μία ημέρα νωρίτερα, στις 28 Φεβρουαρίου του 1990, τερματίστηκε η μονοκομματική διακυβέρνηση. Η χώρα έχει Σύνταγμα από τις 2 Δεκεμβρίου του 1990, οπότε εγκρίθηκε με δημοψήφισμα. Σύμφωνα με τον Παγκόσμιο Δείκτη για την Ελευθερία του Τύπου, το Μπενίν ήταν στην 53η θέση μεταξύ 169 κρατών, για το έτος 2007. Οι τελευταίες προεδρικές εκλογές διεξήχθησαν το 2016. Πρόεδρος εξελέγη ο Πατρίς Ταλόν.
Διοικητική διαίρεση
thumb|right|250px|Διοικητική διαίρεση του Μπενίν Η χώρα υποδιαιρείται σε 12 επαρχίες ή διαμερίσματα (στα γαλλικά: départements), τα οποία επιμέρους υποδιαιρούνται σε 77 κοινότητες. Το 1999 τα προηγούμενα έξι διαμερίσματα χωρίστηκαν το καθένα σε δύο μισά, δημιουργώντας τα σημερινά 12. Τα έξι νέα διαμερίσματα δεν έχουν ακόμα πρωτεύουσα.
Οικονομία
Η οικονομία παραμένει υπανάπτυκτη και βασίζεται κυρίως στον πρωτογενή τομέα. Τα γεωργικά προϊόντα αλλά και η εκτροφή βοοειδών και άλλων ζώων δεν επαρκούν για τις διατροφικές ανάγκες του κράτους. Οι βιομηχανικές δραστηριότητες είναι περιορισμένες και αφορούν την επεξεργασία γεωργικών προϊόντων, όπως το βαμβάκι, λαδιού στα σύγχρονα ελαιοτριβεία και ελάχιστα άλλα εργοστάσια. Η χώρα διαθέτει πετρέλαιο, μάρμαρο, χρυσό και βασικό προϊόν της είναι το βαμβάκι. Καλλιεργούνται, επίσης, ελαιοφοίνικας, καλαμπόκι, μανιόκα, καθώς επίσης και κεχρί και γλυκοπατάτα στα κεντρικά και βόρεια της χώρας. Οι κύριες εξαγωγές είναι βαμβάκι και ελαιώδη φυτά. Στα βόρεια οι κάτοικοι ασχολούνται με την κτηνοτροφία. Η εκμετάλλευση των δασών σχεδόν αποκλειστικά γίνεται για την παραγωγή καυσόξυλων. Παράγονται αλιεύματα που προορίζονται για την εγχώρια κατανάλωση. Τα τελευταία χρόνια γίνονται προσπάθειες για την ανάπτυξη του τουρισμού. Η ηλεκτρική ενέργεια παράγεται σε θερμοηλεκτρικά και υδροηλεκτρικά εργοστάσια. Η χώρα αναγκάζεται να εισαγάγει ενέργεια, με σκοπό να καλύψει τις ανάγκες της.
Παρά το γεγονός ότι τα συνδικάτα στο Μπενίν αποτελούν το 75% του επίσημου εργατικού δυναμικού, η Διεθνής Συνομοσπονδία Συνδικάτων (ITCU) τονίζει τα κύρια προβλήματα, που είναι η παιδική εργασία, η ανισότητα στους μισθούς των γυναικών και η εξαναγκαστική εργασία.
Νομισματική μονάδα της χώρας είναι το Φράγκο CFA Δυτικής Αφρικής. Η υποτίμηση του νομίσματος κατά 50% το 1994 σε όλες τις χώρες της ζώνης του φράγκου στην Κεντρική και στη Δυτική Αφρική είχε αποτέλεσμα να γίνουν πιο ανταγωνιστικά τα προϊόντα του Μπενίν. Τα τελευταία χρόνια υποχώρησε αρκετά ο πληθωρισμός, ο οποίος διαμορφώθηκε στο 3,5% το 2005. Η ανεργία επίσης βρίσκεται σε χαμηλά επίπεδα.
Δημογραφία
Πολυάριθμες εθνοτικές ομάδες συγκροτούν τον πληθυσμό του κράτους. Οι μορφολογικές και πολιτιστικές διαφορές ανάμεσα σε αυτές τις ομάδες είναι χαρακτηριστικές. Η παλαιότερη ομάδα είναι οι Παλαιονεγρίτες, που κατοικούν στα βόρεια του κράτους και διακρίνονται επιμέρους σε άλλες ομάδες (Σόμπα. Καμπρέ, Πίλα Πίλα κλπ.). Στα βόρεια της χώρας ζουν οι Μπαρίμπα, ένας σουδανικός πληθυσμός, όπως επίσης οι Φουλανί και οι Ντέντι.
Οι Φον αποτελούν τη μεγαλύτερη εθνοτική ομάδα στο Μπενίν, με 1,7 εκατομμύρια να μιλούν τη γλώσσα Φον (με βάση στοιχεία του 2001), ακολουθούμενοι από διάφορες ομάδες Γιορούμπα (1,2 εκατομμύρια), τους Άια (600.000), τους Μπαρίμπα (460.000), τους Αγίζο (330.000), τους Φούλμπε (310.000) και τους Γκουν (240.000). Κοντά στα λιμάνια του νότου απαντώνται και κάτοικοι που κατάγονται απο τους σκλάβους της Βραζιλίας, οι οποίοι επέστρεψαν. Το 99% του σημερινού πληθυσμού είναι αφρικανικές εθνότητες και λίγες χιλιάδες άτομα είναι Ευρωπαίοι, κυρίως Γάλλοι. Υπάρχουν επίσης Ασιάτες (κυρίως Λιβανέζοι) και Ινδοί.
Η αστικοποίηση είναι περιορισμένη στη χώρα, καθώς το 44% του συνολικού πληθυσμού ζει στις πόλεις.
Θρησκεία
thumb|Ναός στο Κοτονού Σύμφωνα με την απογραφή του 2002, το 27,1% του πληθυσμού είναι Ρωμαιοκαθολικοί, 24,4% Μουσουλμάνοι και το 23,3% ασπάζονται τον προτεσταντισμο. Το 25% περίπου του συνολικού πληθυσμού ασπάζεται ανιμιστικές θρησκείες. Επίσης, υπάρχουν 11.664 Μάρτυρες του Ιεχωβά και 1.439 Μορμόνοι της Εκκλησίας του Ιησού Χριστού των Αγίων των Τελευταίων Ημερών. Πολλοί Χριστιανοί έχουν εισαγάγει στοιχεία της παραδοσιακής αφρικανικής θρησκείας του βουντού στη χριστιανική θρησκεία.
Γλώσσα
Η επίσημη γλώσσα είναι η γαλλική. Ωστόσο, τα τελευταία χρόνια σε αρκετά εκπαιδευτήρια διδάσκεται και η αγγλική γλώσσα. Ομιλούνται επίσης διάφορα ιδιώματα, μεταξύ των οποίων η γλώσσα Φον και η Γιορούμπα στα νότια, όπως επίσης και ιδιώματα της Μπουρκίνα Φάσο στο βορρά. Στα βορειοανατολικά μιλούν το ιδίωμα ντέντι και άλλες διαλέκτους.
Πόλεις
Μεγαλύτερη πόλη και εμπορική πρωτεύουσα είναι η Κοτονού. Σημαντικό λιμάνι είναι η πρωτεύουσα Πόρτο-Νόβο, ενώ ιστορικής σημασίας πόλη είναι η Αμπομέι, άλλοτε πρωτεύουσα του Βασιλείου της Δαχομέης (των Φον). Ο Βασιλιάς των Φον συνεχίζει να κατοικεί εκεί. Το 1892 η πόλη και τα ανάκτορά της πυρπολήθηκαν από τους Γάλλους.
Η πόλη Ουίντα αποτελεί την πνευματική έδρα των βουντού και είναι γνωστή τοπικά ως Glexwe. Κατά την πορτογαλική κατοχή υπήρξε σταθμός δουλεμπορίου. Στην επαρχία Ατακόρα υπάρχουν οχυρωμένες θέσεις.
Ένοπλες Δυνάμεις
Οι Ένοπλες Δυνάμεις της αφρικανικής χώρας αριθμούσαν τα 4.550 άτομα σύμφωνα με στοιχεία του 2003. Παραμένει η συνοριακή διένεξη με την Μπουρκίνα Φάσο, για δύο χωριά στα σύνορα των δύο χωρών.
Πολιτισμός και αξιοθέατα
Στο Μπενίν βρέθηκαν ίχνη ενός σημαντικού πολιτισμού από την εποχή τριών βασιλείων: Αμπομέι, Κοπκόν και Αλάντα (17ος αιώνας) Πιστεύεται ότι στο Μπενίν ξεκίνησε η θρησκεία βουντού και διαδόθηκε από εκεί στην Καραϊβική Θάλασσα και σε μέρη της Βόρειας Αμερικής από δούλους. Από το 1992 το βουντού αναγνωρίζεται ως επίσημη θρησκεία στη χώρα και στις 10 Ιανουαρίου εορτάζεται κάθε χρόνο η Εθνική Γιορτή του Βουντού. Στα νότια της χώρας τα δίδυμα παιδιά θεωρούνται σημαντικά και για το λόγο αυτό τα δίνουν ειδικά ονόματα.
Κατά την ακμή του βασιλείου των Φον, το 18ο αιώνα, δημιουργήθηκαν έργα τέχνης, κυρίως γλυπτά, τα οποία σώζονται μέχρι σήμερα. Τα περισσότερα από αυτά είναι από σίδερο, από πηλό, από ξύλο και άλλα υλικά, ενώ είναι ζωγραφισμένα με ζωηρά χρώματα. Στις πύλες του παλατιού υπάρχουν ανάγλυφα που παριστάνουν ζώα και συμβολίζουν τη δύναμη του Βασιλιά.
Η λαογραφική παράδοση της χώρας είναι πολύ πλούσια, όπως και η μουσική της. Τοπικά και παραδοσιακά μουσικά όργανα είναι τα κρουστά που χρησιμοποιούν κατά τις λατρευτικές τελετές τους για την επίκληση των θεών τους, οι Φον και οι Γιορούμπα. Ωστόσο, άνθηση παρουσιάζουν και τα νεότερα μουσικά ιδιώματα, όπως το αφροφάνκ. Η σύγχρονη μουσική χαρακτηρίζεται από επιρροές από την αφρικανική μουσική της Νιγηρίας και της Γκάνας αλλά και από το γαλλικό τραγούδι. Γνωστά πρόσωπα από τον καλλιτεχνικό χώρο που κατάγονται από το Μπενίν είναι ο υποψήφιος για Όσκαρ ηθοποιός και χορευτής Τζιμόν Χανσού (γενν. στις 24 Απριλίου του 1964 και έγινε Αμερικανός πολίτης), όπως επίσης και η τραγουδίστρια Αντζελίκ Κιτζό (γεννήθηκε στο Κοτονού), η οποία προτάθηκε πέντε φορές για Βραβείο Γκράμι και έγινε Πρέσβειρα Καλής Θελήσεως της UNICEF.
Στην παραλία της Ουιντά, όπου λειτουργεί και Μουσείο της Ιστορίας της πόλης αυτής, δεσπόζει το μνημείο που ονομάζεται «Σημείο από όπου δεν υπάρχει γυρισμός». Σε αυτό αναπαριστάται η εποχή της δουλείας. Επίσης, στην πόλη αυτή βρίσκεται και το πάρκο Ιερό Δάσος, με μπρούντζινα αγάλματα, που παριστάνουν διάφορες αφρικανικές θεότητες. Το 1985 δύο βασιλικά ανάκτορα στην Αμπομέι που σώθηκαν από την επιδρομή των Γάλλων το 1892, χαρακτηρίστηκαν Μνημεία Παγκόσμιας Κληρονομιάς από την UNESCO. Στην ίδια πόλη εδρεύει Ιστορικό Μουσείο. Ο επισκέπτης μπορεί επίσης να θαυμάσει ναούς, το Βοτανικό Κήπο της Κοτονού, το μουσείο Τέχνης και Εθνογραφίας στο Πόρτο-Νόβο και πολλά άλλα μνημεία.
Υγεία και περίθαλψη
Στη διάρκεια της δεκαετίας του ‘80, λιγότερο από το 30% του πληθυσμού είχε πρόσβαση σε υγειονομικές υπηρεσίες για περίθαλψη. Το Μπενίν είχε το μεγαλύτερο ποσοστό θνησιμότητας παιδιών ηλικίας κάτω των 5 ετών στην Αφρική. Έπειτα από την Πρωτοβουλία του Μπαμάκο, η κατάσταση άλλαξε δραματικά και το υγειονομικό σύστημα αναμορφώθηκε με αποτέλεσμα την αποτελεσματικότερη παροχή υγειονομικών υπηρεσιών. Τα αποτελέσματα ήταν θετικά και η υγειονομική κατάσταση βελτιώθηκε σημαντικά.
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 63,4 χρόνια (61,2 χρόνια οι άνδρες και 65,7 οι γυναίκες).
Εκπαίδευση
thumb|Σχολική αίθουσα στο Μπενίν Η εκπαίδευση δεν είναι υποχρεωτική στο κράτος ούτε δωρεάν. Χαρακτηριστικό είναι επίσης το γεγονός ότι στα σχολεία φοιτούν περισσότερα αγόρια από ότι κορίτσια. Η αναλογία μαθητών προς δασκάλους αυξήθηκε από 36:1 το 1990 σε 53:1 το 1997. Ο αναλφαβητισμός (δείκτης) είναι γύρω στο 60% στους ενηλίκους.
Το εκπαιδευτικό σύστημα ανά βαθμίδα έχει ως εξής αναφορικά με το χρόνο φοίτησης:
Η εκπαίδευση είναι υποχρεωτική για τα παιδιά ηλικίας από 6 ως 11 ετών. Η φοίτηση στο νηπιαγωγείο είναι διετής ή τριετής. Δημόσια Δημοτικά, Γυμνάσια και Λύκεια υπάρχουν σε μεγάλες πόλεις, όπως το Κοτονού και το Πόρτο-Νόβο. Η βαθμολογική κλίμακα είναι από 0-20. Στη χώρα λειτουργούν επίσης και ιδιωτικά σχολεία. Το πανεπιστήμιο του Μπενίν έχει 10 παραρτήματα.
Διεθνείς σχέσεις
Η χώρα είναι μέλος των οργανισμών:ACP, AfDB, APM, AU, BTWC, CEMAC, CTBT, ECOWAS, ENMOD, FAO, G-77, IAEA, IBRD, ICAO, ICCt, ICFTU, ICRM, IDA, IDB, IFAD, IFC, IFRCS, ILO, IMF, IMO, Interpol, IOC, IOM, IPU, ISO (ανταπόκριση), ITSO, ITU, KP, MIGA, NAM, NPT, NTBT, OIC, OIF, OPCW, UN, UNCTAD, UNESCO, UNFCC, UNHCR, UNIDO, UNWTO, UPU, WADB (περιφερειακά), WAEMU, WCL, WCO, WFTU, WHO, WIPO, WMO, WTO.
Μοντερέι (Καλιφόρνια)
Η πόλη του Μοντερέι βρίσκεται στο νότιο άκρο του κόλπου Μοντερέι, στην ακτή του Ειρηνικού Ωκεανού της κεντρικής Καλιφόρνιας. Βρίσκεται σε υψόμετρο 26 πόδια (8 μ) επάνω από τη στάθμη της θάλασσας. Η απογραφή του 2010 κατέγραψε έναν πληθυσμό 27.810.
Το Μοντερέι ήταν η πρωτεύουσα της Άλτα Καλιφόρνια από το 1777 έως το 1846. Ήταν το μοναδικό λιμάνι εισόδου για φορολογητέα αγαθά στην Καλιφόρνια. Το 1846 υψώθηκε η αμερικανική σημαία πάνω από το παλιό τελωνείο, και η Καλιφόρνια προσαρτήθηκε από τις Ηνωμένες Πολιτείες.
2144 Μαριέττα
Η Μαριέττα (Marietta) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1975 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή της Αρμενικής καταγωγής συγγραφέως και φιλολόγου Μαριέττας Σ. Σαγκινιάν (1888-1982).
Φυσικά χαρακτηριστικά
Τα κυρίως φυσικά χαρακτηριστικά της Μαριέττας είναι άγνωστα. Η Μαριέττα περιστρέφεται γύρω από τον εαυτό της μία φορά κάθε 5 ώρες και 29 λεπτά.
Εξωτερικοί σύνδεσμοι
Μαριεττα
Αντίοχος Σαβαΐτης
Ο Αντίοχος Σαβαΐτης / Σαββαΐτης, γνωστός και ως Αντίοχος Στρατήγιος, Αντίοχος ο Παλαιστίνιος και Αντίοχος Πανδέκτης, ήταν χριστιανός αναχωρητής ο οποίος έζησε μεταξύ των τελών τού 6ου και του πρώτου μισού τού 7ου αιώνα μ.Χ.
Βίος
Γεννήθηκε στα τέλη του 6ου αιώνα μ.Χ. στα περίχωρα της Άγκυρας. Θα πάει στην Παλαιστίνη με σκοπό να γίνει μοναχός στη Μονή του Αγίου Σάββα. Όταν το 614 εισέβαλαν οι Πέρσες στην περιοχή, κατέστρεψαν ολεσχερώς τη μονή και κατέσφαξαν αρκετούς από τους μοναχούς της. Ο ίδιος όμως μαζί με άλλους συνασκητές του διέφυγαν, για να γλιτώσουν τη σφαγή. Θα γυρίσουν προκειμένου να θάψουν τους νεκρούς, όμως φήμες για νέα επίθεση των Περσών τούς έκαναν να καταφύγουν σε ερημωμένη μονή κοντά στην Ιερουσαλήμ. Μετά δύο χρόνια παραμονής εκεί θα επιστρέψει στην μονή του Αγίου Σάββα οριστικώς.
Συγγραφικό έργο
Ο λεγόμενος «Πανδέκτης της Αγίας Γραφής» συντάσσεται από τον Αντίοχο μετά την οριστική επιστροφή του στη μονή του Αγίου Σάββα κι αφού ο παλιός γνώριμός του Ευστάθιος, ηγούμενος της μονής Αττιλινής κοντά στην Άγκυρα, τον ενημερώνει για τις ληστρικές επιδρομές που δέχθηκε η γενέτειρά του και του ζήτησε να συντάξει μια επιτομή της διδασκαλίας της Αγίας Γραφής, για να την χρησιμοποιούν οι μοναχοί της μονής στην οποία προΐστατο ο Ευστάθιος, επειδή δεν μπορούσαν να φέρουν κατά τις περιπλανήσεις τους πολλά βιβλία. Δεν περιορίζεται μόνο στην Αγία Γραφή αλλά χρησιμοποιεί και πατερικές διδασκαλίες προκειμένου να στηρίξει την ηθική διδασκαλία του: του Ιγνάτιου Αντιοχείας, Πολύκαρπου Σμύρνης, Ειρηναίου, Κλήμεντα Αλεξανδρείας, Ποιμένα του Ερμά. Χρησιμοποιεί την νειλοευαγριανή γραμματεία αλλά και τον Διονύσιο Αρεοπαγίτη.
Αργότερα υπέστη διασκευή και έλαβε μορφή μοναστικών κατηχήσεων. Ουσιαστικά πρόκειται για κώδικα μοναστικής ηθικής και συμπεριφοράς. Έτσι ξεκινά με την βάση των αρετών, που είναι για τον συντάκτη του κειμένου η πίστη κι ακολουθεί η αναφορά στην ελπίδα. Μιλάει για αρετές και παθήματα ανάμικτα, πώς να αντιμετωπίζουν οι ασκητές τα πάθη και να επιτυγχάνουν την ψυχική ηρεμία τους. Μέρος του κειμένου αποτελεί η αναφορά στα μοναχικά και κοινωνικά καθήκοντα, και για τους ιερατικώς προϊσταμένους. Στο τέλος θίγει ζητήματα σωτηριολογίας και εσχατολογίας. Η μέθοδός του είναι έκθεση του κάθε θέματος με σύντομες προτάσεις και τεκμηρίωσή τους με αγιογραφικά και πατερικά χωρία.
«''Ο Αντίοχος συνεχίζει την ασκητική παράδοση της Παλαιστίνης, αλλά προσδίδει σ’ αυτήν θεολογικότερο χρώμα, όμως κατά απλοϊκό τρόπο. Στηρίζεται στην Αγία Γραφή και τους Πατέρες της Εκκλησίας, προκειμένου να κατοχυρώσει τις από­ψεις του σχετικά με την ηθική διαγωγή. (…) Αποτέλεσε και αποτελεί κώδικα της μοναχικής ηθικής και συμπεριφοράς.» «Το έργο αυτό, παρά την αμεθοδία που παρουσιάζει, προσέλκυσε την προσοχή και την αγάπη των μοναχών τόσο της εποχής του, όσο και των μεταγενεστέρων, και επηρέασε πάρα πολύ τη μοναχική ηθικολογία.''»
Παράλληλα με τον «Πανδέκτη» στέλνει μια σύντομη «Διήγησιν» στην οποία αναφέρεται στη σφαγή των μοναχών της Λαύρας του Σάββα από τους Πέρσες. Μαζί μ’ αυτήν συντάσσει και μια «Εξομολόγηση»–θρήνο για τις καταστροφές που επέφερε η Περσική εισβολή στην Ιερουσαλήμ.
Βιβλιογραφία
Κατηγορία:Βυζαντινοί συγγραφείς Κατηγορία:Βυζαντινοί μοναχοί
1061
Εξωτερικοί σύνδεσμοι
Κατηγορία:Έτη
Ποντοηράκλεια Κιλκίς
Η Ποντοηράκλεια γνωστή και ως Βασιλίτσα είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς.
Γεωγραφία - Ιστορία
Η Ποντοηράκλεια βρίσκεται δίπλα στα σύνορα Ελλάδος - Βόρειας Μακεδονίας, ανατολικά του ποταμού Αξιού και νοτιοδυτικά της λίμνης Δοϊράνης. Είναι κτισμένη στις βόρειες παρυφές της πεδιάδας Αρτζάν σε υψόμετρο 110 μέτρα. Απέχει 35 χλμ. ΒΔ. από το Κιλκίς, 14 χλμ. Β.-ΒΑ. από το Πολύκαστρο (έδρα δήμου) και 8 χλμ. ΝΑ. από το συνοριακό σταθμό Ευζώνων.
Διοικητικά
Ως Ερεσελή αναφέρεται επίσημα το 1919 στο ΦΕΚ 48Α - 05/03/1919 να προσαρτάται στην τότε κοινότητα Ματσικόβου (Ευζώνων). Το 1954 με το ΦΕΚ 25Α - 13/02/1954 μετονομάστηκε σε Ποντοηράκλεια. Σύμφωνα με το σχέδιο Καλλικράτης, μαζί με το Κάστρο αποτελούν την τοπική κοινότητα Ποντοηράκλειας που ανήκει στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 ως κοινότητα έχει πληθυσμό 700 κατοίκους, ενώ ως οικισμός 692. Το 1971 είχε 739 κατοίκους ενώ το 1981 είχε 863.
Παραπομπές
Κατηγορία:Δήμος Πολυκάστρου Κατηγορία:Χωριά του νομού Κιλκίς Κατηγορία:Δήμος Παιονίας
Χριστόφορος Α΄ Αλεξανδρείας
Ο Χριστοφόρος Αλεξανδρείας ήταν χριστιανός επίσκοπος στην Αλεξάνδρεια που έζησε τον 8ο με 9ο αιώνα.
Βίος
Δεν γνωρίζουμε πολλές πληροφορίες για τη ζωή του. Υπήρξε επίσκοπος Αλεξανδρείας και διαδέχθηκε τον Ευστάθιο Αλεξανδρείας, μένοντας στον θρόνο εικοσιτέσσερα χρόνια (817-841 ή από το 805-836). Έπασχε από βαριά παράλυση και αδυνατώντας να ιερουργεί είχε έναν βοηθό, τον επίσκοπο Πέτρο. Ο Θεόδωρος Στουδίτης τον κάλεσε να συμβάλει στον αγώνα κατά των εικονομάχων. Στη σύνοδο των Ιεροσολύμων (836 ) δεν μετείχε λόγω της σωματικής του αδυναμίας.
Συγγραφικό έργο
Μας έχει σωθεί ένα μόνο έργο του με τίτλο ‘’Παραίνεσις ψυχοφελής’’ ή αλλιώς ‘’Λόγος εις τον όφιν’’. Θέμα της είναι η καταπολέμηση της φιλαργυρίας. Το κείμενο αυτό είναι το πρώτο και μόνο γνωστό ελληνικό κείμενο στην αραβοκρατούμενη Αίγυπτο.
Εγιαλέτι της Νις
Το εγιαλέτι της Νις (τουρκικά: Eyālet-i Nīš, οθωμανικά: ایالت نیش) ήταν διοικητική διαίρεση της Οθωμανικής Αυτοκρατορίας, διοικητικό κέντρο του ήταν η πόλη Νις όπου οφείλει και το όνομα του. Καταλάμβανε εδάφη της νότιας Σερβίας και δυτικής Βουλγαρίας. Το 1864 ενσωματώθηκε στο μετέπειτα βιλαέτι του Δούναβη.
Διοικητική διαίρεση
Τα σαντζάκια του εγιαλετίου στα μέσα του 19ου αιώνα:
Παραπομπές
Κατηγορία:Οθωμανική διοικητική διαίρεση της Σερβίας Κατηγορία:Νις (Σερβία) Κατηγορία:Εγιαλέτια της Οθωμανικής Αυτοκρατορίας Κατηγορία:Οθωμανική διοικητική διαίρεση της Βουλγαρίας
1064
Η τρέχουσα σελίδα αφορά το έτος 1064 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Volkswagen T4
Το Volkswagen Transporter T4 ήταν μεσαίο επαγγελματικό βαν / μίνι-φορτηγό που κατασκευαζόταν από τη γερμανική αυτοκινητοβιομηχανία Volkswagen, από τον Σεπτέμβριο του 1990 έως τον Ιούνιο του 2003. Ειδικότερα στη Βόρεια Αμερική, διατέθηκε ως Volkswagen Eurovan. Το μοντέλο αντικατέστησε το Volkswagen T3 και αντικαταστάθηκε τον Απρίλιο του 2003 από το Volkswagen T5. Ο κινητήρας του T4, σε αντίθεση με όλα τα προηγούμενα Transporter, ήταν υδρόψυκτος και βρισκόταν στο μπροστινό μέρος του αμαξώματος. Το 1996, το T4 υπέστη εκτενή ανανέωση.
T5 Κατηγορία:Γερμανικά αυτοκίνητα Κατηγορία:Επαγγελματικά αυτοκίνητα
Μελιάδες
Στην ελληνική μυθολογία με το συλλογικό όνομα Μελιάδες είναι γνωστές οι Νύμφες των δένδρων που γεννήθηκαν από τις σταγόνες του αίματος το οποίο έτρεξε από τα ακρωτηριασμένα γεννητικά όργανα του Ουρανού. Σε ανάμνηση της γεννήσεώς τους, το ξύλο του δέντρου μελιά το χρησιμοποιούσαν στην αρχαία Ελλάδα για να κατασκευάζουν δόρατα. Από τις Μελιάδες καταγόταν το πολεμοχαρές «χαλκούν γένος» (= χάλκινο γένος).
Πηγές
Μελιαδες
Μπρυσκ (Αβερόν)
Το Μπρυσκ (γαλλικά: Brusque, οξιτανικά: Brusca) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μπρυσκουά (γαλλικά: Brusquois).
Παραπομπές
Κατηγορία:Κοινότητες του Αβερόν
Μπρους-λε-Σατώ
Το Μπρους-λε-Σατώ (γαλλικά: Brousse-le-Château, οξιτανικά: Brossa) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Μπρουσαί (γαλλικά: Broussais).
Παραπομπές
Κατηγορία:Κοινότητες του Αβερόν
Δημήτριος Βουλπιώτης
Ο Δημήτριος Βουλπιώτης (Βούλπη Ευρυτανίας, 1843 - 1911) ήταν Έλληνας πολιτικός, πολλές φορές βουλευτής Ευρυτανίας, που διετέλεσε υπουργός Δικαιοσύνης και Παιδείας στις κυβερνήσεις του Χαρίλαου Τρικούπη.
Βιογραφία
Γεννήθηκε το 1843 στη Βούλπη Ευρυτανίας (από κει και το επώνυμο Βουλπιώτης) και η καταγωγή του ήταν από σημαντική οικογένεια οπλαρχηγών με συμμετοχή στην επανάσταση του 1821. Πολιτεύτηκε και εξελέγη βουλευτής Ευρυτανίας για εννέα συνεχείς εκλογικές περιόδους (1873 - 1899). Διετέλεσε υπουργός Δικαιοσύνης στην βραχύβια κυβέρνηση του Δεληγιώργη το 1876, και αργότερα Παιδείας και Δικαιοσύνης στις κυβερνήσεις Χαρ. Τρικούπη. Ήταν δεινός ρήτορας, και με το έργο του βοήθησε στην ανασυγκρότηση του ελληνικού κράτους. Στις βουλευτικές εκλογές του 1899 απέτυχε να επανεκλεγεί χάνοντας από τον Δημήτριο Τσάτσο, ο οποίος είχε κατέλθει στις εκλογές ύστερα από φραστικό επεισόδιο που είχε με τον Βουλπιώτη, όταν ο τελευταίος ήταν υπουργός Δικαιοσύνης. Στην διάρκεια της υπουργίας του κτίστηκαν πολλά σχολεία.
Ο Δημήτριος Βουλπιώτης ήταν γνωστός ως κυνικός αλλά και ειλικρινής πολιτικός και σε αυτόν αποδίδεται η φράση «ένα ξέρω να πω, εγώ κλέφτω, εσύ κλέφτεις, κλέφτουμε όλοι».
Απεβίωσε το 1911. Γιος του ήταν ο Κωνσταντίνος Βουλπιώτης, αντιστράτηγος του Ελληνικού Στρατού, και εγγονός του ο Ιωάννης Βουλπιώτης, από τους πιο γνωστούς δωσίλογους την περίοδο της Κατοχής.
Πηγές
Βουλπιωτης Βουλπιωτης Βουλπιωτης
Νένα Κοκκινάκη
Η '''Νένα (Ειρήνη - Στυλιανή) Ι. Κοκκινάκη''' γεννήθηκε στην Αθήνα στις 13 Αυγούστου 1951. Σπούδασε κλασική ελληνική φιλολογία στο Πανεπιστήμιο Αθηνών. Πήρε πτυχίο μεταφραστού γαλλικής γλώσσας από το Γαλλικό Ινστιτούτο (Diplôme spécial de Traducteur) και εργάστηκε ως μεταφράστρια γαλλικής γλώσσας στο ΥΠΕΞ για μία διετία. Εκπόνησε διδακτορική εργασία στο Πανεπιστήμιο Αθηνών με θέμα το έργο του συγγραφέα Μ. Καραγάτση (Η αντινομία του ήθους και του ύφους στο έργο του Μ. Καραγάτση, υποστηρίχθηκε 10-11-1994). Υπηρέτησε στη Μέση Εκπαίδευση ως Φιλόλογος Καθηγήτρια, ως Διευθύντρια Πειραματικού Λυκείου, ως διδάσκουσα στο Πανεπιστήμιο Αθηνών και ως Σύμβουλος Φιλολόγων Καθηγητών. Το 2005 τοποθετήθηκε στην Ελληνική Πρεσβεία στο Παρίσι ως Συντονίστρια Εκπαίδευσης. Στο Πανεπιστήμιο της Σορβόννης υποστήριξε μεταπτυχιακή εργασία με θέμα: Le « Mythistorima » (Le Journal) de Giorgos Seferis et les Orientations de Odysseus Elytis : comparaison littéraire (Το Μυθιστόρημα του Γιώργου Σεφέρη και οι Προσανατολισμοί του Οδυσσέα Ελύτη : μια παράλληλη ανάγνωση). Κατά το ακαδημαϊκό έτος 2008-2009 δίδαξε στο Ελεύθερο Πανεπιστήμιο των Βρυξελλών (ULB) Νέα ελληνική λογοτεχνία και Ιστορία της Νέας ελληνικής Λογοτεχνίας αποσπασμένη του ΥΠΕΠΘ. Είναι πεζογράφος, δοκιμιογράφος και κριτικός βιβλίου μέλος της Εταιρείας Συγγραφέων.
Για το βιβλίο της Πηνελόπη Δέλτα, Η ζωή της σαν παραμύθι (μυθιστορηματική βιογραφία, εκδ. Άγκυρα, 2007) έλαβε το Κρατικό βραβείο βιβλίου γνώσεων για παιδιά (2008)
Εξωτερικοί σύνδεσμοι
Η Νένα Κοκκινάκη στην βάση Biblionet
Κατηγορία:Έλληνες συγγραφείς Κατηγορία:Ελληνίδες συγγραφείς
Νέα Αγαθούπολη Πιερίας
thumb|Παραλία Νέας Αγαθούπολης
Ιστορικά στοιχεία
thumb|Ο ναός του Αγίου Νικολάου στη Νέα Αγαθούπολη. Ιδρύθηκε το 1929 από τους πρόσφυγες της Αγαθουπόλεως της Βουλγαρίας. Από άποψη σχολείων, σύμφωνα με έκθεση του 1934 η Αγαθούπολις είχε ένα σχολείο με 2 δασκάλους και 64 παιδιά. Από το 2014 έως τον θάνατό του, το 2022, πρόεδρος της κοινότητας ήταν ο Πασχάλης Παπαδόπουλος.
Παγκόσμιο πρωτάθλημα Φόρμουλα 1 (2018)
Το Παγκόσμιο Πρωτάθλημα Φόρμουλα 1 2018 ήταν το 69ο που διοργάνωσε η FIA. Επρόκειτο για ένα πρωτάθλημα αγώνων για αυτοκίνητα της Φόρμουλα 1, που χαρακτηρίζονται έτσι από τον σπορ σχεδιασμό του αμαξώματός τους, και αποτελεί την υψηλότερη κατηγορία διαγωνισμού αυτοκίνητων της FIA. Οι οδηγοί και οι ομάδες θα διαγωνιστούν για το Παγκόσμιο Πρωτάθλημα Οδηγών και το Παγκόσμια Πρωτάθλημα Κατασκευαστών. Ξεκίνησε στην Αυστραλία στις 25 Μαρτίου και ολοκληρώθηκε στο Άμπου Ντάμπι στις 25 Νοεμβρίου. Το Παγκόσμιο Πρωτάθλημα Οδηγών το κατέκτησε ο Βρετανός Λιούις Χάμιλτον και το Παγκόσμιο Πρωτάθλημα Κατασκευαστών η Mercedes. Επίσης ήταν η 5η φορά που ο Χάμιλτον στέφθηκε Παγκόσμιος Πρωταθλητής και στη διάρκεια του Πρωταθλήματος δεν είχαμε καμία απολύτως αλλαγή οδηγού, πράγμα το οποίο είχε να συμβεί πάρα πολλά χρόνια.
Αλλαγές στο Πρόγραμμα
Το Γαλλικό Γκράν Πρι θα διεξαχθεί ξανά για πρώτη φορά μετά από το 2008 στην πίστα Paul Ricard
Βαθμολογία οδηγών
Η βαθμολογία για το πρωτάθλημα των οδηγών είχε ως εξής:
Βαθμολογία κατασκευαστών
Η βαθμολογία για το πρωτάθλημα των κατασκευαστών έχει ως εξής:
Συμπληρωματικές πληροφορίες
Το συγκεκριμένο Παγκόσμιο πρωτάθλημα Φόρμουλα 1 ήταν το τελευταίο στο οποίο η ομάδα Force India συμμετείχε με το συγκεκριμένο όνομα. Επίσης ήταν το τελευταίο στο οποίο ο Καναδός Λανς Στρολ έλαβε μέρος ως οδηγός της ομάδας Williams, ο Αυστραλός Ντάνιελ Ρικιάρντο ως οδηγός της Red Bull, ο Ισπανός Κάρλος Σάινθ ως οδηγός της Renault, ο Μονεγάσκος Σαρλ Λεκλέρ ως οδηγός της Sauber, ο Φινλανδός Κίμι Ραϊκόνεν ως οδηγός της Φερράρι και ο Γάλλος Πιερ Γκασλί ως οδηγός της Τόρο Ρόσο καθώς και το τελευταίο για τους ακόλουθους οδηγούς:
Τέλος ήταν προς το παρόν το τελευταίο για το Γάλλο Εστεμπάν Οκόν και τον Ρώσο Σεργκέι Σιρότκιν.
Πηγές
- Επίσημος Ιστότοπος<br/ > - FIA<br/ > - Fox Sports<br/ > - Sky Sports<br/ > - Motorosports.com
Ιιλάνλι
Το Ιιλάνλι ή Γιλάνλι είναι μια πόλη και πρωτεύουσα της επαρχίας Γκουρμπανσολτάν Ετζέ στην περιφέρεια Ντασογούζ του Τουρκμενιστάν. Το 2009 εκτιμάται ότι είχε πληθυσμό 26.901 κατοίκων.
Η πόλη ονομαζόταν για πολύ καιρό ως Γκουρμπανσολτάν Ετζέ, καθώς ο πρόεδρος Σαπαρμουράτ Νιγιαζόφ είχε μετονομάσει πάρα πολλά μέρη στη χώρα, και το όνομά αυτό ήταν της μητέρας του.
Παραπομπές
Κατηγορία:Πόλεις του Τουρκμενιστάν
Κατάλογος εθνικών ποδοσφαιρικών ομάδων ανδρών
Αυτός είναι κατάλογος των εθνικών ποδοσφαιρικών ομάδων ανδρών στον κόσμο. Υπάρχουν περισσότερα έθνη με ομάδες ποδοσφαίρου από ότι για οποιοδήποτε άλλο άθλημα, με ομάδες που εκπροσωπούν 191 από τα 193 κράτη μέλη του ΟΗΕ, καθώς και πολλές εξαρτώμενες περιοχές, υποεθνικές οντότητες και κράτη που δεν είναι μέλη των Ηνωμένων Εθνών. Αυτή ο κατάλογος χωρίζει τις ομάδες σε δύο κύριες κατηγορίες:
Μέλη των συνομοσπονδιών της FIFA
[[Αρχείο:World_Map_FIFA.svg|μικρογραφία|400x400εσ| Χάρτης του Κόσμου με τις έξι συνομοσπονδίες:
]] Αυτή η ενότητα απαριθμεί:
Τα μέλη της FIFA έχουν δικαίωμα συμμετοχής στο Παγκόσμιο Κύπελλο και οι αγώνες μεταξύ τους αναγνωρίζονται ως επίσημοι διεθνείς αγώνες. Με βάση τα αποτελέσματα των αγώνων τους κατά την προηγούμενη τετραετή περίοδο, οι παγκόσμιες κατατάξεις της FIFA, που δημοσιεύονται μηνιαίως από τη FIFA, συγκρίνουν τις σχετικές δυνάμεις των εθνικών ομάδων.
Ορισμένες εθνικές ομάδες που είναι μέλη μιας συνομοσπονδίας αλλά όχι μέλη της FIFA ανταγωνίζονται σε συνομοσπονδιακά και υποπεριφερειακά τουρνουά. Αυτές οι ομάδες, ωστόσο, δεν επιτρέπεται να συμμετέχουν στο Παγκόσμιο Κύπελλο.
Οι έξι συνομοσπονδίες είναι:
Η FIFA διοργανώνει το Παγκόσμιο Κύπελλο ως τουρνουά για τις εθνικές ομάδες για να βρει τον παγκόσμιο πρωταθλητή. Κάθε συνομοσπονδία διαχειρίζεται επίσης το δικό της πρωτάθλημα για να βρει την καλύτερη ομάδα μεταξύ των μελών της:
Ενώ η Ένωση Αραβικών Ποδοσφαιρικών Ομοσπονδιών (UAFA) δεν είναι από μόνη της συνομοσπονδία, συντονίζει τις ποδοσφαιρικές δραστηριότητες μεταξύ των αραβόφωνων χωρών. Και τα 22 εθνικά διοικητικά όργανα που σχηματίζουν την UAFA είναι επίσης μέλη της FIFA, καθώς και της AFC ή της CAF. Οι εθνικές ομάδες από τις χώρες μέλη της UAFA σημειώνονται στον παρακάτω κατάλογο.
Η Συνομοσπονδία Ανεξάρτητων Ποδοσφαιρικών Ομοσπονδιών (ConIFA) είναι ένας οργανισμός για ομάδες που εκπροσωπούν μη αναγνωρισμένα κράτη, υποεθνικές περιοχές και ανιθαγενής μειονότητες, καθώς και ομάδες αναγνωρισμένων κρατών που δεν έχουν καταφέρει να εισέλθουν στη FIFA. Παρόλο που κανένα από τα σημερινά μέλη της δεν είναι μέλη της FIFA, μερικές από αυτές είναι μέλη σε μία από τις συνομοσπονδίες που συνδέονται με αυτήν. Αυτές οι ομάδες σημειώνονται επίσης στον παρακάτω κατάλογο.
AFC (Ασία)
2: Το εθνικό διοικητικό όργανο είναι μέλος της UAFA
3: Επίσημη ονομασία που χρησιμοποιείται από τη FIFA και την AFC για τη Λαϊκή Δημοκρατία της Κίνας
4: Επίσημη ονομασία που χρησιμοποιείται από τη FIFA και την AFC για τη Δημοκρατία της Κίνας. Το εθνικό διοικητικό όργανο ήταν προηγουμένως μέλος της OFC από το 1975 έως το 1989
5: Επίσημη ονομασία που χρησιμοποιείται από τη FIFA και την AFC για την Ισλαμική Δημοκρατία του Ιράν
7: Επίσημη ονομασία που χρησιμοποιείται από τη FIFA και την AFC για τη Δημοκρατία της Κορέας
8: Επίσημη ονομασία που χρησιμοποιείται από τη FIFA και την AFC για τη Κιργιζία
10: Το εθνικό διοικητικό όργανο ήταν μέλος της OFC (2005–2009)
11: Επίσημη ονομασία που χρησιμοποιείται από τη FIFA και την AFC για την εθνική ομάδα που εκπροσωπεί τα Παλαιστινιακά εδάφη
CAF (Αφρική)
Λόγω του γεωγραφικού μεγέθους της Αφρικής, η CAF χωρίζεται σε πέντε περιφερειακές ομοσπονδίες:
3: Το εθνικό διοικητικό όργανο είναι μέλος της CAF, αλλά όχι της FIFA.
4: Το εθνικό διοικητικό όργανο είναι μέλος της ConIFA.
CONCACAF (Βόρεια Αμερική, Κεντρική Αμερική και Καραϊβική)
Η συνομοσπονδία CONCACAF χωρίζεται σε τρεις περιφερειακές ομοσπονδίες που έχουν την ευθύνη για μέρος της γεωγραφικής περιοχής:
OFC (Ωκεανία)
2: Το εθνικό διοικητικό όργανο είναι πλήρες μέλος της ConIFA
3: Το εθνικό διοικητικό όργανο ήταν προηγουμένως μέλος της AFC (1964–1966)
Εθνικές ομάδες που δεν είναι συνδεδεμένες με τις συνομοσπονδίες της FIFA
Οι εθνικές ομάδες ποδοσφαίρου που περιλαμβάνονται σε αυτή την ενότητα δεν είναι μέλη της FIFA ή οποιασδήποτε από τις συνδεδεμένες ηπειρωτικές συνομοσπονδίες της. Οι ομάδες δεν μπορούν να συμμετάσχουν στο Παγκόσμιο Κύπελλο της FIFA ή σε οποιοδήποτε πρωτάθλημα ηπειρωτικής συνομοσπονδίας. Τα καταστατικά της FIFA δεν επιτρέπουν στις ομάδες μέλη της να αγωνιστούν εναντίον αυτών των ομάδων χωρίς προηγούμενη άδεια της FIFA. Αρκετές εθνικές ενώσεις των ομάδων που περιλαμβάνονται σε αυτή την ενότητα είναι μέλη της ConIFA και αναφέρονται στους παρακάτω καταλόγους.
Αυτή η ενότητα αναφέρει:
Ανεξάρτητα κράτη του ΟΗΕ
Υπάρχουν επτά κράτη μέλη και παρατηρητές των Ηνωμένων Εθνών που δεν είναι μέλη της FIFA ή μιας εκ των συνδεδεμένων ηπειρωτικών συνομοσπονδιών της. Πέντε από αυτά, ωστόσο, έχουν δημιουργήσει εθνικές ομάδες για συμμετοχή σε ανεπίσημους φιλικούς αγώνες, σε περιφερειακές διοργανώσεις (όπως οι Ειρηνικοί Αγώνες ή οι Μικρονησιακοί Αγώνες) ή σε παγκόσμιες διοργανώσεις που διοργανώνονται εκτός της αιγίδας της FIFA. Αυτές οι ομάδες παρατίθενται παρακάτω.
1: Οι ανώτερες εθνικές ομάδες που εκπροσωπούν το Ηνωμένο Βασίλειο έχουν παίξει μόνο ανεπίσημους φιλικούς αγώνες (συνήθως υπό την ονομασία «Μεγάλη Βρετανία», αν και υπήρξαν επίσης εθνικές ομάδες με την ονομασία «Υπόλοιπο του Ηνωμένου Βασιλείου). Διαφορετικά, το Ηνωμένο Βασίλειο εκπροσωπείται στο ποδοσφαιρικό που οργανώνεται από τη FIFA και την UEFA από τις ομάδες των χωρών που το απαρτίζουν: Αγγλία, Βόρεια Ιρλανδία, Σκωτία και Ουαλία (οι ομάδες αυτές αναφέρονται στην υποενότητα της UEFA παραπάνω). Ομάδες που αντιπροσωπεύουν ολόκληρο το βασίλειο έχουν επίσης αγωνιστεί στους θερινούς Ολυμπιακούς Αγώνες και συμμετέχουν τακτικά στην Πανεπιστημιάδα. 2: Επίσημη ονομασία που χρησιμοποιείται από το Συμβούλιο Αγώνων των Ειρηνικών Αγωνών για τη Μικρονησία. 3: Το εθνικό διοικητικό όργανο είναι μέλος της ConIFA. 4: Καταχωρήθηκε ως μέλος της OFC το 2002 και ξανά το 2006. Δεν είναι σαφές εάν το Παλάου εξακολουθεί να συνδέεται με τη συνομοσπονδία.
Δύο άλλα κράτη-μέλη του ΟΗΕ (οι Νήσοι Μάρσαλ και το Ναουρού) δεν έχουν δημιουργήσει ποτέ εθνική ποδοσφαιρική ομάδα, αν και υπάρχουν αναφορές ότι οι ερασιτεχνικές ποδοσφαιρικές ομάδες που ισχυρίζονται ότι εκπροσωπούν την τελευταία έχουν συμμετάσχει σε τοπικούς φιλικούς αγώνες, τουλάχιστον δύο φορές.
Ορντού
Η Ορντού (Ordu), αναφερόμενη και με το ελληνικό όνομα ως Κοτύωρα, είναι πόλη της Τουρκίας που βρίσκεται στα παράλια της Μαύρης Θάλασσας, δυτικά της Κερασούντας.
Κατάλογος εθνικών ποδοσφαιρικών ομάδων ανδρών
Ανεξάρτητα κράτη που δεν είναι μέλη του ΟΗΕ
Τρία κράτη με περιορισμένη διεθνή αναγνώριση και δύο συνδεδεμένα κράτη χωρίς συμμετοχή στον ΟΗΕ είναι μέλη της FIFA και μίας συνδεδεμένης συνομοσπονδίας και ως εκ τούτου κατηγοριοποιούνται παραπάνω: η Δημοκρατία της Κίνας (όπως η κινεζική Ταϊπέι), οι Νήσοι Κουκ, το Κοσσυφοπέδιο και το Νιούε.
Ορντού
Αρχαία πόλη
Τα Κοτύωρα, σύμφωνα με τον Ξενοφώντα ήταν αποικία και φόρου υποτελής των Σινωπαίων, διατηρώντας όμως ιδία αρμοστεία. Κατά την Περσική κυριαρχία διατηρούσε την αυτονομία της όπως και όλες οι άλλες πόλεις της περιοχής αυτής. Με την ίδρυση του Βασιλείου του Πόντου, από τους Μιθριδάτες, υποτάχθηκε σ΄ αυτό. Από τα Κοτύωρα, όπου παρέμειναν εκεί οι Μύριοι επί 45 ημέρες μετά από πολλές κακουχίες επιβιβάστηκαν σε πλοία και απέπλευσαν για Σινώπη και από εκεί επέστρεψαν στην Ελλάδα.
Κατάλογος εθνικών ποδοσφαιρικών ομάδων ανδρών
Ανεξάρτητα κράτη που δεν είναι μέλη του ΟΗΕ
Υπάρχουν άλλα επτά εκ των πραγμάτων ανεξάρτητα ή μερικώς αναγνωρισμένα κράτη, κανένα εκ των οποίων δεν είναι μέλος της FIFA ή μιας από τις συνδεδεμένες ηπειρωτικές συνομοσπονδίες της. Παρόλα αυτά, όλα αυτά τα κράτη έχουν δημιουργήσει εθνικές ομάδες για διοργανώσεις εκτός της FIFA ή μη εγκεκριμένους φιλικούς αγώνες. Οι εθνικές ενώσεις που εκπροσωπούν όλες αυτές τις ομάδες είναι μέλη της ConIFA.
1: Από τον Σεπτέμβριο του 2019, οι παγκόσμιες κατατάξεις της ConIFA αναφέρουν την ομάδα που εκπροσωπεί τη Δημοκρατία του Αρτσάχ με το παλιό της όνομα, Ναγκόρνο Καραμπάχ. Η ομάδα συμμετείχε στο Ευρωπαϊκό Κύπελλο Ποδοσφαίρου ConIFA του 2009 ως Αρτσάχ. 2: Εκτός από το να παίζει σε διοργανώσεις ποδοσφαίρου εκτός της FIFA και σε ανεπίσημους αγώνες ενάντια σε έθνη που συνδέονται με τη FIFA, η Βόρεια Κύπρος συμμετείχε στους Ισλαμικούς Αγώνες του 1980. 3: Η εθνική ομάδα της Υπερδνειστερίας, ενώ είναι μέλος της ConIFA, έχει παίξει μόνο ενάντια σε συλλόγους μέχρι στιγμής.
Ορντού
Αρχαία πόλη
Σημειώνεται ότι κατά την περίφημη εκείνη κάθοδο των Μυρίων οι Κοτυωρίτες όχι μόνο δεν δέχθηκαν να φιλοξενήσουν αυτούς στις οικίες τους αλλά τους αρνήθηκαν και την αγορά τροφίμων. Προ αυτής της κατάστασης ο Ξενοφών διέταξε τη βίαιη κατάληψη οικιών καθώς και την δια της βίας προμήθεια τροφίμων και από τα πέριξ χωριά. Η εχθρική αυτή εκδήλωση των κατοίκων ήταν αποτέλεσμα των εισηγήσεων του αρμοστή της πόλης και όχι τόσο αυθόρμητη. Τελικά προσήλθαν πρέσβεις της Σινώπης και αφού στην αρχή απείλησαν πόλεμο στη συνέχεια επήλθε συμφιλίωση και έτσι οι Κοτυωρίτες παρείχαν κάθε διευκόλυνση στους μυρίους. Κατά τον 2ο αιώνα μ.Χ. τα Κοτύωρα αναφέρονται από τον Αρριανό ως μικρή κώμη, ενώ κατά τους Βυζαντινούς χρόνους έπαψε ν΄ αναφέρεται πλέον.
Κατάλογος εθνικών ποδοσφαιρικών ομάδων ανδρών
Κριτήρια ιδιότητας μέλους της FIFA και συνδεδεμένων συνομοσπονδιών
Ιστορικά, η πλειοψηφία των μελών της FIFA και των συνομοσπονδιών της ήταν κυρίαρχα κράτη με ευρεία διπλωματική αναγνώριση. Εξαιρέσεις στον κανόνα αυτό περιλαμβάνει η βρετανική Home Nations (λόγω του καταλυτικού ρόλου τους στην ανάπτυξη του ποδοσφαίρου), η Δημοκρατία της Κίνας (η οποία δεν απολαμβάνει ευρείας αναγνώρισης, αλλά εξακολουθεί να είναι αποδεκτή ως εκπρόσωπος της περιοχής της Ταϊβάν) και ορισμένα εξαρτώμενα εδάφη, αυτόνομες περιοχές και προτεκτοράτα, που λόγω της πολιτικής τους αυτονομίας, του ξεχωριστού καθεστώτος ή/και της απόστασης από το πατρικό τους κράτος, έχουν τη δυνατότητα να είναι μέλη της FIFA ή/και μιας από τις συνδεδεμένες συνομοσπονδίες της. Επί του παρόντος, τα μέλη της FIFA περιλαμβάνουν 23 υποεθνικά και εξαρτώμενα εδάφη, καθώς και δύο κράτη με περιορισμένη διεθνή αναγνώριση. Περίπου δέκα επιπλέον υπερπόντιες, εξαρτώμενες και αυτόνομες περιοχές με στενούς δεσμούς με ένα κυρίαρχο κράτος δεν έχουν την ιδιότητα μέλους της FIFA, αλλά είναι μέλη μιας από τις συνδεδεμένες συνομοσπονδίες.
Ορντού
Σύγχρονη ιστορία
Κατά τον 17ο-18ο αιώνα που άρχισε να αναπτύσσεται η ναυτιλία στον Εύξεινο Πόντο, άρχισε παράλληλα ν΄ αναπτύσσεται και η νέα πόλη, παρακείμενα της αρχαίας, και να ακμάζει εμπορικά. Κύρια προϊόντα της νέας πόλης ήταν αραβόσιτος, φασόλια, καρύδια, δέρματα, γαλακτοκομικά και ξυλεία. Τα Κοτύωρα αποτελούν σήμερα έδρα υποδιοίκησης του νομού της Τραπεζούντας όπου και φέρεται, μετά την ανταλλαγή πληθυσμών, καθαρά τουρκική πόλη.
Σημειώνεται ότι στην αρχή του 20ου αιώνα αριθμούσε 12.000 κατοίκους εκ των οποίων 6.000 ήταν Έλληνες και οι άλλοι Τούρκοι και Αρμένιοι. Η Ελληνική κοινότητα των Κοτυώρων διατηρούσε δημοτικό σχολείο με 150 μαθητές, παρθεναγωγείο με ίσο αριθμό μαθητριών καθώς και ημιγυμνάσιο με 350 μαθητές.
Κατάλογος εθνικών ποδοσφαιρικών ομάδων ανδρών
Κριτήρια ιδιότητας μέλους της FIFA και συνδεδεμένων συνομοσπονδιών
Το 2016, η FIFA έκανε αλλαγές στο καταστατικό της για να ορίσει τη «χώρα» ως «ανεξάρτητο κράτος αναγνωρισμένο από τη διεθνή κοινότητα». Το καταστατικό ορίζει επίσης ότι μία μη ανεξάρτητη περιοχή μπορεί να γίνει μέλος με την άδεια της εθνικής ένωσης της χώρας στην οποία βρίσκεται. Το 2011, η UEFA είχε ήδη αλλάξει το καταστατικό της έτσι ώστε μόνο οι χώρες που αναγνωρίστηκαν ως ανεξάρτητα κράτη από τα Ηνωμένα Έθνη θα μπορούσαν να ενταχθούν στον οργανισμό. Παρόλα αυτά, οι ενώσεις του Κοσσυφοπεδίου (ένα κράτος με περιορισμένη αναγνώριση της οποίας η κυριαρχία αμφισβητείται από τη Σερβία) και το Γιβραλτάρ (ένα βρετανικό εξαρτώμενο έδαφος που διεκδικεί η Ισπανία), που δεν έχουν συμμετοχή μέλους στον ΟΗΕ, έγιναν δεκτές τόσο στη FIFA όσο και στην UEFA το 2016. Αντίστροφα, η αίτηση της βρετανικής εξαρτώμενης περιοχής του Τζέρσεϊ για να ενταχθεί στην UEFA απορρίφθηκε το 2018, επειδή δεν ήταν κυρίαρχη χώρα όπως ορίζεται από τον ΟΗΕ.
Ορντού
Σύγχρονη ιστορία
Η έξωση των Ελλήνων έγινε το 1917. Συγκεκριμένα στις 19 Αυγούστου του 1917 ο ρωσικός στόλος άρχισε να βομβαρδίζει τις τουρκικές συνοικίες της πόλης, αποχωρώντας όμως πήραν και πολλούς Έλληνες. Τον Σεπτέμβριο του 1917 ξεκίνησε και η μεγάλη έξωση των Ελλήνων από τους Τούρκους. Στην αρχή οι κάτοικοι οδηγήθηκαν και διασκορπίστηκαν στους νομούς Σεβάστειας και Κασταμονής, εκτός από τους 2.500 που πρόλαβαν μέσω Τραπεζούντας να διεκπεραιωθούν στη Ρωσία. Όσοι δε τελικά κατάφεραν να επιζήσουν μέχρι το 1923 όπου και συνομολογήθηκε η «υποχρεωτική ανταλλαγή πληθυσμών» μεταξύ Ελλάδας και Τουρκίας μετανάστευσαν στην Ελλάδα.
Κατάλογος εθνικών ποδοσφαιρικών ομάδων ανδρών
Εξαρτώμενα και αμφισβητούμενα εδάφη χωρίς χωριστή ιδιότητα μέλους της FIFA
Οι ακόλουθες ομάδες αντιπροσωπεύουν μόνιμα κατοικημένα εξαρτώμενα εδάφη, τα οποία, αν και δεν είναι μέλη της FIFA ή οποιασδήποτε από τις συνδεδεμένες συνομοσπονδίες της, έχουν συμμετάσχει σε ανεπίσημους φιλικούς αγώνες, σε περιφερειακές διοργανώσεις ή σε διεθνείς διοργανώσεις για ομάδες που δεν είναι συνδεδεμένες με τη FIFA (όπως το Παγκόσμιο Κύπελλο ConIFA, οι Αγώνες Νήσων ή το Κουπ ντε λ'Ουτρ-Μερ). Η συμμετοχή αυτών των ομάδων στο διεθνές ποδόσφαιρο κυμαίνεται από τακτική έως σποραδική.
Ορντού
Σύγχρονη ιστορία
Στην Ορντού γεννήθηκε ο δωσίλογος Κωνσταντίνος Γ. Παπαδόπουλος που χρημάτισε επικεφαλής των δωσιλογικών-ναζιστικών τμημάτων του ΕΕΣ που εκτελούσαν Έλληνες χωρικούς και διεξήγαγε κοινές επιχειρήσεις με τους Γερμανούς
Κατάλογος εθνικών ποδοσφαιρικών ομάδων ανδρών
Εξαρτώμενα και αμφισβητούμενα εδάφη χωρίς χωριστή ιδιότητα μέλους της FIFA
1: Το εθνικό διοικητικό όργανο είναι μέλος της ConIFA.
Ορντού
Κλίμα
Το κλίμα των Κοτυώρων είναι εύκρατο, ωκεάνιο και αρκετά δροσερό. Η μέση ετήσια θερμοκρασία φθάνει τους 14 °C. Ο ψυχρότερος που είναι ο Ιανουάριος μήνας έχει μέση θερμοκρασία 7 °C, ενώ ο Αύγουστος, ο θερμότερος έχει 22 °C. Θερμοκρασίες που σπάνια πέφτουν κάτω από –5 °C ή ξεπερνούν τους 30 °C. Το ετήσιο ύψος βροχής φθάνει τα 1215 mm. Οι βροχοπτώσεις είναι κοινό όλο το χρόνο και είναι βαρύ από τον Δεκέμβριο ως και τον Μάρτιο καταγράφεται επίσης περιστασιακή χιονόπτωση, αλλά γενικά η κάλυψη χιονιού είναι πρόσκαιρη.
Κατάλογος εθνικών ποδοσφαιρικών ομάδων ανδρών
Εξαρτώμενα και αμφισβητούμενα εδάφη χωρίς χωριστή ιδιότητα μέλους της FIFA
Οι παρακάτω μόνιμα κατοικούμενα εξαρτημένα εδάφη δεν έχουν δημιουργήσει ποδοσφαιρικές ομάδες: Ακρωτήρι και Δεκέλεια (Περιοχές Κυρίαρχων Βάσεων του Ηνωμένου Βασιλείου), Νησί Νόρφολκ (εξωτερικές έδαφος της Αυστραλίας), Νήσοι Πίτκερν (υπερπόντιο έδαφος του Ηνωμένου Βασιλείου), Σβάλμπαρντ (μέρος της Νορβηγίας) και Τοκέλαου (έδαφος της Νέας Ζηλανδίας). Τα αμφισβητούμενα εδάφη του Αμπιγί, του Αζάντ Κασμίρ και του Γκιλγκίτ-Μπαλτιστάν, επίσης δεν έχουν δημιουργήσει ποτέ αντιπροσωπευτικές εθνικές ομάδες ποδοσφαίρου.
Αυτονομιστικές, υποεθνικές και εθνοτικές ομάδες
Ως επί το πλείστον, οι εθνικές διοργανώσεις που διοργανώνονται από τη FIFA και τις συνδεδεμένες συνομοσπονδίες της είναι αποκλειστικά ανοικτές σε ομάδες που αντιπροσωπεύουν ένα ολόκληρο έθνος ή εξαρτώμενο έδαφος. Αυτά τα όργανα συνήθως δεν διοργανώνουν διοργανώσεις μεταξύ ομάδων που αντιπροσωπεύουν υποεθνικές περιοχές ή συγκεκριμένες εθνοτικές ομάδες. Εξαίρεση αποτελεί το Κύπελλο Περιφερειών της UEFA, ένα ερασιτεχνικό τουρνουά όπου συμμετέχουν ομάδες που εκπροσωπούν τις υποεθνικές περιοχές της Ευρώπης. Ένα άλλο παράδειγμα ήταν το Κουπ ντε λ'Ουτρ-Μερ, το οποίο διοργανώθηκε από τη γαλλική ομοσπονδία ποδοσφαίρου και αφορούσε υπερπόντια εδάφη της Γαλλίας. Κατά τη διάρκεια της ύπαρξής του, το Κουπ ντε λ'Ουτρ-Μερ περιλάμβανε ομάδες που είναι μέλη της FIFA, άλλες που ήταν μόνο μέλη της συνομοσπονδίας και άλλες που δεν ήταν μέλος σε καμία από τις δύο.
Ορντού
Εξωτερικοί σύνδεσμοι
Κατηγορία:Αποικίες της Μιλήτου Κατηγορία:Πόντος Κατηγορία:Ασιατικές πόλεις της Τουρκίας
Κατάλογος εθνικών ποδοσφαιρικών ομάδων ανδρών
Αυτονομιστικές, υποεθνικές και εθνοτικές ομάδες
Εκτός της δικαιοδοσίας της FIFA και των συνδεδεμένων συνομοσπονδιών της, έχουν σχηματιστεί διάφορες άλλες εθνικές, αυτονομιστικές, υποεθνικές, εθνοτικές και διασπορικές ομάδες. Οι ομάδες αυτές παίζουν συχνά σε διεθνή πρωταθλήματα ενάντια στις άλλες και σε μερικές περιπτώσεις σε φιλικούς αγώνες χωρίς έγκριση εναντίον μελών της FIFA. Η Συνομοσπονδία Ανεξάρτητων Ποδοσφαιρικών Ομοσπονδιών (ConIFA) ιδρύθηκε με σκοπό την συστηματοποίηση του διεθνούς ποδοσφαίρου εκτός της FIFA, έχοντας διετή διεθνή κύκλο του τουρνουά, με το Παγκόσμιο Κύπελλο Ποδοσφαίρου ConIFA σε άρτια χρόνια και ηπειρωτικά τουρνουά σε περιττά χρόνια. Αυτό ανέπτυξε το έργο του, τώρα μη υπάρχοντος, NF-Board (Nouvelle Fédération-Board), που ιδρύθηκε το 2001. Η ConIFA στοχεύει να βοηθήσει τις μη αναγνωρισμένες εθνικές ομάδες να κερδίσουν την αναγνώριση, αλλά και να προσφέρει μια πλατφόρμα για αντιπροσωπευτικές ομάδες περιφερειών ή διασπορών, οι οποίες δεν έχουν θέση σε ένα σύστημα διεθνούς ποδοσφαίρου που βασίζεται σε εθνικά κράτη. Σε ορισμένες περιπτώσεις, η συμμετοχή σε ποδοσφαιρικούς αγώνες εκτός FIFA αποτελεί ένα πρώτο βήμα για τις ομάδες που αργότερα επιδίωξαν (και σε ορισμένες περιπτώσεις πέτυχαν) το δικαίωμα να παίζουν σε αγώνες που έχουν κυρωθεί από τη FIFA ή από μία από τις συνδεδεμένες ηπειρωτικές συνομοσπονδίες της. Για παράδειγμα, οι Νήσοι Φερόε, το Γιβραλτάρ και το Κοσσυφοπέδιο έπαιξαν σε τουρνουά ποδοσφαίρου εκτός της FIFA, προτού συμμετάσχουν σε αγώνες που έχουν κυρωθεί από την FIFA και την UEFA.
Πηγές
Κατηγορία:Εθνικές ομάδες ποδοσφαίρου Κατηγορία:Κατάλογος εθνικών ποδοσφαιρικών ομάδων Κατηγορία:Σελίδες με μη επιθεωρημένες μεταφράσεις
<references group="lower-greek" />
1068
Η τρέχουσα σελίδα αφορά το έτος 1068 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Αυτοκρατορία του Γιοβάν Νενάντ
thumb|right|300px|Η Αυτοκρατορία του Νενάντ thumb|right|100px|Η σημαία της Αυτοκρατορίας Η Αυτοκρατορία του Γιοβάν Νενάντ (σερβικά: Српско царство Јована Ненада) ήταν ένα βραχύβιο Σερβικό κράτος, που προέκυψε μετά την στρατιωτική ήττα του Βασιλείου της Ουγγαρίας στο Μόχακς το 1526. Διατηρήθηκε μόλις ένα έτος έως το 1527 όταν τα εδάφη του έπεσαν υπό την κυριαρχία των Αψβούργων, και στη συνέχεια, υπό την Οθωμανική Αυτοκρατορία.